熊

熊，獸也，屬哺乳類。好食無擇。 在林伏鹿，在岩餔蛾，在冰擊海豹。 饑苟至，木之杪，草之實，蔑不嘗之。蜂巢居而木處，群舉而朋飛，熊利其蜜，不避其螫。熊性蟄夢，五月不食，夢有子，二歲而壯，不及壯者半夭。 其春而寤，寤為饑所苦，身臒，欲求食，先蛾蟲草木，易得也。 食之益肥，魚蛙鹿鼠皆為所禽。熊弊目而利嗅，十裏之味悉辨，故善覓物，又力，複善禽之，用此與虎霸於林也。